Baucina

Lu paisi di Baucina s'attrova a 37 chilometri a sud-est di Palermu e a 550 metri supra lu liveddu dû mari. La sò ecunumia è agricula; sunnu prisenti: pruduzzioni di furmentu, ciriàli, liùmi, vinu e ògghiu; è videmma prisenti la pasturizzia, cu pruduzzioni di ricotta e di càciu lucali. Nta lu sitturi artiggianali: pruduzzioni di raccami tipici e ferru battutu. L'uriggini di lu nomu dû paisi nun è chiara: pò èssiri ca veni di la palora greca Baukòs, ca significa "eliganti". Lu centru è di uriggini fiudali e la sò funnazzioni risali a li primi anni dû XVII seculu. Dû 1626 Baucina addiventa principatu di la famigghia Migliaccio, marchisi di Montemaggiore. Ntra li munumenti arricurdamu: la Matrici addidicata a S.Rosalia e la Crèsia dû Culleggiu ca custudisci l'urna cu li resti di S.Fortunata, santa patruna dû paisi.

 Tradizzioni 

 19 marzu, Festa 'rî San Giuseppi: Tavulata 'rî San Giuseppi. 

 Lijami di fora 

Baucina n Sicilia.inDettaglio
Baucina n Sicilyweb

Catigurìa:Cumuni dâ pruvincia di Palermu